**Ministru kabineta noteikumu projekta** **„Grozījumi Ministru kabineta 2010.** **gada 10.** **augusta noteikumos Nr.** **766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.** **apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projektu „Grozījumi Ministru kabineta 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu””(turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1)Labklājības ministrija (turpmāk – LM) 3.2.2.1.1. apakšaktivitātes pirmās kārtas ietvaros īsteno projektu Nr. 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” un otrās kārtas ietvaros - projektu Nr.3DP/3.2.2.1.1/12/IPIA/CFLA/001 "Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība".Starpmoduļa izstrādei datu apmaiņai starp pašvaldību sistēmām un nozares informācijas sistēmām (LM Sociālās politikas monitoringa sistēma, Valsts sociālās apdrošināšanas aģentūras Informācijas servisa sistēma, Nodarbinātības valsts aģentūras Bezdarbnieku uzskaites un reģistrēto vakanču informācijas sistēma un Veselības un darbspēju ekspertīzes ārstu valsts komisijas Invaliditātes informācijas sistēma) finansējums tiek piesaistīts no abu projektu budžetiem. Projektā 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” aktivitātes „Pašvaldību sociālo dienestu informācijas sistēmu un sistēmas SPOLIS datu apmaiņas risinājuma izstrāde” ietvaros tiek plānots izstrādāt pašvaldību datu nodošanu Labklājības ministrijai uz sistēmu SPOLIS, savukārt projektā Nr.3DP/3.2.2.1.1/12/IPIA/CFLA/001 "Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība" aktivitātes „VSAA IS uzlabojumu un e-pakalpojumu izstrāde” apakšaktivitāti „Datu apmaiņa ar pašvaldībām” ietvaros ir paredzēta labklājības nozares datu nodošana pašvaldībām. LM projektu īstenošanas procesā ir secinājusi, ka apvienojot abu projektu iepriekšminētās aktivitātes vienā, tiktu optimizēts abu projektu ieviešanas process – samazināts iepirkumu skaits no četriem uz diviem, kā arī optimizēta līgumu uzraudzība. Jaunā apvienotā aktivitāte „Labklājības nozares datu apmaiņa ar pašvaldībām” projektā 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” nodrošinās kvalitatīvu informācijas tehnoloģiju risinājumu, jo izstrādes, testēšanas un ieviešanas process tiks organizēts ar vienu izpildītāju katrai pašvaldību informācijas sistēmai.Apvienojot abu projektu finansējumu datu apmaiņas risinājuma izstrādei, tiek nodrošināts finanšu izlietojuma caurspīdīgums un mazināts dubultā finansējuma iespējamības risks.Ņemot vērā iepriekšminēto, noteikumu projekts paredz no 3.2.2.1.1.apakšaktivitātes otrās kārtas projekta Nr.3DP/3.2.2.1.1/12/IPIA/CFLA/001 "Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība" pārcelt aktivitātes „VSAA IS uzlabojumu un e-pakalpojumu izstrāde” apakšaktivitāti „Datu apmaiņa ar pašvaldībām” un tai paredzēto finansējumu 251 683 *euro* apmērā uz pirmās kārtas projektu 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana”.2) Ar Ministru kabineta 2013. gada 20. augusta protokollēmuma (Nr. 45 97.§) 10.5. apakšpunktu tika pieņemts lēmums konceptuāli atbalstīt finansējuma piešķiršanu darbības programmas „Cilvēkresursi un nodarbinātība” papildinājuma 1.2.1.1.4. apakšaktivitātei „Sākotnējās profesionālās izglītības pievilcības veicināšana” (turpmāk – 1.2.1.1.4. apakšaktivitāte) 13 349 976 *euro* apmērā un pārdalīt finansējumu no Izglītības un zinātnes ministrijas (turpmāk – IZM) pārziņā esošajām aktivitātēm 6 855 393 *euro* apmērā mērķstipendiju izmaksai 2013./2014. mācību gadā, kā arī par stipendiju izmaksu finansējuma avotu 2014./2015. mācību gadam 6 494 583 *euro* apmērā lemt 2013. gada 4. ceturksnī vai 2014. gadā, vērtējot ES fondu neapgūtos līdzekļus un atlikumus citu ES fondu aktivitāšu ietvaros. 2014. gada 19. marta Koalīcijas darba grupas sanāksmē par ES fondu jautājumiem tika atbalstīta papildu finansējuma piešķiršana 1.2.1.1.4. apakšaktivitātei mērķstipendiju izmaksai profesionālās izglītības iestāžu audzēkņiem 2014./2015. mācību gadā 6 494 583 *euro* apmērā, tādējādi veicinot profesionālās izglītības pievilcību, jauniešu iesaisti izglītības sistēmā un konkurētspēju darba tirgū:a)indikatīvi 1 856 210 *euro* apmērā no IZM 3.2.2.1.2. apakšaktivitātes „Izglītības iestāžu informatizācija” finansējuma atlikumiem;b)indikatīvi 4 638 373 *euro* apmērā no VARAM 3.2.2.1.1. apakšaktivitātes atlikumiem.Ņemot vērā iepriekšminēto, lai nodrošinātu 2014. gada 19. marta Koalīcijas darba grupas sanāksmes par ES fondu jautājumiem lēmuma izpildi un nodrošinātu virssaistību finansējuma 6 494 583 *euro* apmērā pārdali no 3.2.2.1.1. apakšaktivitātes uz 1.2.1.1.4. apakšaktivitāti, noteikumu projekts paredz:a)atlikt 3.2.2.1.1. apakšaktivitātes otrās kārtas projekta „Centralizēts iesniegums (jautājums) valsts pārvaldes iestādei vai pašvaldībai, izmantojot portālu www.latvija.lv” īstenošanu - projektu „Centralizēts iesniegums (jautājums) valsts pārvaldes iestādei vai pašvaldībai, izmantojot protālu [www.latvija.lv](http://www.latvija.lv)” nav paredzēts īstenot Eiropas Savienības struktūrfondu un Kohēzijas fonda 2007.–2013.gada plānošanas periodā;b)atlikt 3.2.2.1.1. apakšaktivitātes otrās kārtas projekta „Skolu portāla izveide – 3.kārta” īstenošanu Eiropas Savienības struktūrfondu un Kohēzijas fonda 2007.–2013.gada plānošanas periodā; c)3.2.2.1.1. apakšaktivitātes Eiropas Reģionālās attīstības fonda finansējumu 4 637  913 *euro* (t.sk. projekta „Centralizēts iesniegums (jautājums) valsts pārvaldes iestādei vai pašvaldībai, izmantojot portālu www.latvija.lv” finansējums 1 134 697,58 *euro* apmērā, 3.2.2.1.1. apakšaktivitātes ietaupījums 2 109 229,01 *euro* apmērā, daļa no projekta „Skolu portāla izveide – 3.kārta” īstenošanai paredzētā finansējuma – 1 393 986,41 *euro* apmērā) apmērā un darbības programmas „Infrastruktūra un pakalpojumi” papildinājuma 3.2.2.1.2.apakšaktivitātes "Izglītības iestāžu informatizācija" Eiropas Reģionālās attīstības fonda finansējumu 1 856 670 *euro* apmērā novirzīt uz 3.2.2.1.1.apakšaktivitātes ceturto kārtu, vienlaikus par tādu pašu summu ceturtās kārtas ietvaros samazinot virssaistību finansējumu, lai nodrošinātu Eiropas Reģionālās attīstības fonda finansējuma un virssaistību finansējuma savstarpējo pārdaļu kompensēšanas mehānismu un Eiropas Savienības fondu atlikumu efektīvu izmantošanu. 3) IZM, atkārtoti izvērtējot projekta aktualitāti un prioritāti, ir informējusi VARAM, ka projekts „Skolu portāla izveide – 3. kārta” netiks īstenots 2007.-2013.g. Eiropas Savienības fondu plānošanas periodā. Vienlaikus, tā ir informējusi VARAM par nepieciešamību 3.2.2.1.1. apakšaktivitātes otrās kārtas ietvaros īstenot projektu „Valsts izglītības informācijas sistēmas attīstība – 3. kārta”, tam novirzot projekta „Skolu portāla izveide – 3. kārta” atlikušo finansējumu 1 271 249,56 *euro* apmērā. VARAM atbalsta projekta īstenošanu 3.2.2.1.1. apakšaktivitātes ietvaros. IZM ir izstrādājusi projekta informācijas sistēmas darbības koncepcijas aprakstu (turpmāk – koncepcija), ko tā virzīs apstiprināšanai Ministru kabinetā, ņemot vērā 2010. gada 10. augusta Ministru kabineta protokollēmuma (Nr. 41 71. §) 5. punktā noteikto. Izglītības reformu kontekstā aktualizējusies nepieciešamība integrēt izglītības sistēmā esošās informācijas sistēmas, t.sk. Latvijas augstskolu pārziņā esošās informācijas sistēmas, lai iegūtu ticamus datus par studējošajiem, mācībspēkiem un studiju finansējumu un nodrošinātu elektroniskas informācijas apmaiņu un pieejamību par izglītības dokumentiem, iegūto kvalifikāciju un veidotu jaunus izglītības jomas e-pakalpojumus iedzīvotājiem. Tajā skaitā aktuālākais un akūtākais uzlabojums, kas nepieciešams ministrijas informācijas sistēmās ir saistīts ar iespēju veikt pedagogu atalgojuma mērķdotāciju iespējamā apjoma modelēšanu, izmantojot Valsts izglītības informācijas sistēmā (turpmāk – VIIS) uzkrātos datus un veikt aprēķinus. Šādu funkcionalitāti ir iespējams nodrošināt ar papildus funkcionalitātes izstrādi VIIS.Ņemot vērā iepriekšminēto, noteikumu projekts paredz aizstāt projekta tēmu „Skolu portāla izveide – 3. kārta” un tai paredzēto finansējumu 2 665 235,97 *euro* apmērā ar projekta tēmu „Valsts izglītības informācijas sistēmas attīstība – 3. kārta” un tai paredzēto finansējumu 1 270 789,56 *euro* apmērā.Pamatojoties uz IZM 2014.gada 30.aprīļa vēstulē Nr. 01-06/1952 sniegto informāciju, IZM ir apstiprinājusi, ka saskaņā ar esošo koncepcijas virzību, koncepcija tiks iesniegta un izskatīta Ministru kabinetā līdz 2014.gada 31.maijam. Ņemot vērā projekta īstenošanas specifiku un esošo cilvēkresursu kapacitāti, IZM plāno nodrošināt efektīvu projekta pārvaldību, piesaistot ārpakalpojumā gan projekta vadītāju, gan izstrādātājus. Nepieciešamā publiskā iepirkuma procedūra tiks nodrošināta saskaņā ar projekta īstenošanas laika grafikuun tam ir atvēlēti nepieciešamie finanšu līdzekļi. IZM ir sniegusi informāciju, ka koncepcijas apstiprināšanas gadījumā plānotās aktivitātes tiks īstenotas līdz 2015.gada 30.jūnijam.4) Vienlaikus noteikumu projekts paredz precizēt atsevišķu projektu attiecināmo izmaksu apmēru (noteikumu projekta 4.-6.punkts, 8.punkts un 11.punkts) atbilstoši Eiropas Savienības struktūrfondu un Kohēzijas fonda vadības informācijas sistēmā norādītajai informācijai, ņemot vērā projektu ietvaros radušos ietaupījumu vai neatbilstoši veiktos izdevumus. |
| 3. | Projekta izstrādē iesaistītās institūcijas | Nav  |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar MK noteikumu 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu”” 8. punktu 3.2.2.1.1. apakšaktivitātes mērķa grupa ir ikviena pārvaldes iestāde, pilnvarotā persona valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar noteikumu projektu vienlaicīgi tiek plānots virzīt grozījumus darbības programmas „Infrastruktūra un pakalpojumi” papildinājumā un grozījumus Ministru kabineta 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”, kā arī grozījumus 2008. gada 5. augusta noteikumos Nr. 649 „Noteikumi par darbības programmas “Infrastruktūra un pakalpojumi” papildinājuma 3.2.2.1.2. apakšaktivitāti “Izglītības iestāžu informatizācija””. |
| 2. | Atbildīgā institūcija | VARAM, IZM |
| 3. | Cita informācija | Nav |

 *Anotācijas III, V – VII sadaļa – projekts šīs jomas neskar.*

Iesniedzējs:

vides aizsardzības un

reģionālās attīstības ministrs R.Naudiņš

Vīza:

valsts sekretārs G.Puķītis

14.05.2014. 15:11

Ieva Briņķe

66016716; ieva.brinke@varam.gov.lv